A Bizottság 1614/2000/EK rendelete

(2000. július 24.)

bizonyos textiltermékeknek a Közösségbe történő kivitelénél Kambodzsa különleges helyzetének figyelembevétele érdekében a 2454/93/EGK rendeletben foglalt és az általános preferenciális rendszer keretében használt "származó termék" fogalom meghatározásától történő eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 955/1999/EK európai parlamenti és tanácsi rendelettel [1] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre [2] és különösen annak 249. cikkére,

tekintettel a legutóbb az 1662/1999/EK rendelettel [3] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletre [4] és különösen annak 76. cikkére,

mivel:

(1) A legutóbb az 1310/2000/EK bizottsági rendelettel [5] módosított, az 1999. július 1-jétől 2001. december 31-ig terjedő időszakra vonatkozóan többéves általános preferenciális rendszer alkalmazásáról szóló, 1998. december 21-i 2820/98/EK tanácsi rendelettel [6] a Közösség megadja ezeket a kedvezményeket Kambodzsa részére.

(2) A 2454/93/EGK rendelet 67–97. cikke meghatározza az általános preferenciális rendszer alkalmazásában használt "származó termék" fogalmat. E rendelet 76. cikke azonban eltérést biztosít az említett rendelkezésektől az általános preferenciális rendszer legkevésbé fejlett GSP-kedvezményezett országai javára, amelyek ebből a célból megfelelő kérelmet nyújtanak be a Közösséghez.

(3) Az 1538/1999/EK bizottsági rendelet [7] Kambodzsa számára 1999. július 15. és 2000. július 14. között ilyen eltérést biztosított egyes textiltermékekre vonatkozóan.

(4) A Kambodzsa által benyújtott kérelem eleget tesz a 2454/93/EGK rendelet 76. cikke követelményeinek. Különösen a Közösség piacának a kambodzsai termékek befogadására vonatkozó felvevőkapacitását, Kambodzsa kiviteli kapacitását és a ténylegesen nyilvántartott kereskedelmi forgalmat tükröző (éves alapú) mennyiségi feltételek bevezetése képes megakadályozni a Közösség megfelelő iparágainak sérelmét. Az eltérést azonban a gazdasági igényekre való hivatkozással alkalmazni kellene.

(5) A kedvezményezett országok közötti regionális együttműködés ösztönzése érdekében kívánatos úgy rendelkezni, hogy a Kambodzsában ezzel az eltéréssel összefüggésben felhasználandó nyersanyagok a Délkelet-ázsiai Nemzetek Szövetségéhez (ASEAN) tartozó országokból (kivéve Myanmar), a Dél-ázsiai Regionális Együttműködési Társuláshoz (SAARC) vagy az AKCS–EK Társulási Megállapodáshoz tartozó országokból származzanak.

(6) Ezen intézkedések nyílt és hatékony kezelését az 1427/97/EK rendelettel [8] módosított 2454/93/EGK rendeletben meghatározott, a vámkontingensek kezelésére vonatkozó rendelkezések alkalmazásával kellene biztosítani.

(7) Az eltérés alkalmazásának a biztosított mennyiségeken túlmenő kiterjesztésére irányuló bármilyen igényt a kambodzsai hatóságokkal egyeztetve kell figyelembe venni.

(8) Ahhoz, hogy teljes mértékben hatékony legyen, az eltérést megfelelő időtartamra, azaz 2001. december 31-ig kellene megadni, amikor a 2820/98/EK rendelet hatályát veszti.

(9) Az e rendeletben szereplő intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

(1) A 2454/93/EGK rendelet 67–97. cikkétől eltérve az e rendelet mellékletében felsorolt olyan termékek, amelyeket Kambodzsában olyan importált szövetből (szövött áruk) vagy fonalból (kötött áruk) állítanak elő, amelyek a Délkelet-ázsiai Nemzetek Szövetségéhez (ASEAN) (Myanmart kivéve), a Dél-ázsiai Regionális Együttműködési Társuláshoz (SAARC) vagy az AKCS–EK Társulási Megállapodáshoz tartozó országokból származnak, kambodzsai származásúnak tekintendők a következő rendelkezések szerint.

(2) Az (1) bekezdés alkalmazásában a termékek akkor tekintendők ASEAN-beli vagy SAARC-beli származásúnak, ha a 2454/93/EGK rendelet 67–97. cikkében meghatározott származási szabályok szerint ezekben az országokban kerültek előállításra, illetve akkor tekintendők az AKCS–EK Társulási Megállapodás kedvezményezett országaiból származóknak, ha az AKCS–EK Társulási Megállapodás [9] 1. jegyzőkönyvében meghatározott származási szabályok szerint ezekben az országokban kerültek előállításra.

(3) A hatáskörrel rendelkező kambodzsai hatóságok vállalják, hogy minden szükséges intézkedést megtesznek a (2) bekezdés előírásai betartásának biztosítása érdekében.

2. cikk

Az 1. cikkben meghatározott eltérést a 2000. július 15. és 2001. december 31. közötti időszakban közvetlenül Kambodzsából szállított és a Közösségbe importált termékekre kell alkalmazni az egyes termékekhez a mellékletben feltüntetett éves mennyiségeken belül.

3. cikk

A 2. cikkben említett mennyiségeket a Bizottság kezeli a 2454/93/EGK rendelet 308a–308c. cikkében megállapított rendelkezésekkel összhangban.

4. cikk

Ha a 3. cikk szerinti lehívások elérik a mellékletben feltüntetett mennyiségek 80 %-át, a Bizottság a kambodzsai hatóságokkal konzultálva mérlegeli, hogy szükséges-e az adott mennyiségeken túl is kiterjeszteni az eltérés alkalmazását.

5. cikk

A hatáskörrel rendelkező kambodzsai hatóságok által az e rendelet értelmében kibocsátott "Form A" származási bizonyítvány 4. rovatában a következőt kell feltüntetni:"Eltérés – 1614/2000/EK rendelet"

.6. cikk

Kétség esetén a tagállamok kérhetik az eltérés alapján Kambodzsában felhasznált anyagok származását igazoló okmány másolatát. Ilyen kérés a rendelet által kedvezményezett áruk szabad forgalomba bocsátásakor, illetve a 2454/93/EGK rendelet 94. cikkének rendelkezései szerinti igazgatási együttműködés keretében nyújtható be.

7. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 24-én.

a Bizottság részéről

Frederik Bolkestein

a Bizottság tagja

[1] HL L 119., 1999.5.7., 1. o.

[2] HL L 302., 1992.10.19., 1. o.

[3] HL L 197., 1999.7.29., 25. o.

[4] HL L 253., 1993.10.11., 1. o.

[5] HL L 148., 2000.6.22., 28. o.

[6] HL L 357., 1998.12.30., 1. o.

[7] HL L 178., 1999.7.14., 34. o.

[8] HL L 196., 1997.7.24., 31. o.

[9] A Hivatalos Lapban még nem tették közzé.

--------------------------------------------------

MELLÉKLET

Megrendelésszám | Szövetáru-kategória | Kombinált Nómenklatúra | Áruleírás | Mennyiség (01.01-től 12.31-ig) |

09.8052 | 6 | 6203411062034190620342316203423362034235620342906203431962034390620349196203495062046110620462316204623362046239620463186204691862113242621133426211424262114342 | Férfi- vagy fiúbricsesznadrág és -sortnadrág a fürdőruha és nadrág kivételével (beleértve a pantallót); szövött női vagy leányka-hosszúnadrág vagy -pantalló gyapjúból, pamutból vagy műszálból; tréningruha alsó része béléssel a 16. vagy 29. kategória kivételével, pamutból vagy műszálból | 2746832 darab |

09.8053 | 7 | 610610006106200061069010620620006206300062064000 | Női vagy leánykablúz, -ing és -ingblúz, kötött vagy hurkolt anyagból is, gyapjúból, pamutból vagy műszálból | 4009804 darab |

09.8054 | 8 | 620510006205200062053000 | Férfi- vagy fiúing a kötött vagy hurkolt kivételével, pamutból vagy műszálból | 302566 darab |

09.8055 | 10 | 611110106111201061113010ex61119000611610206116108061169100611692006116930061169900 | Kesztyű, ujjatlan és egyujjas kesztyű, kötött vagy hurkolt anyagból | 2084846 pár |

09.8056 | 12 | 61151200611519006115201161152090611591006115920061159310611593306115939961159900 | Harisnyanadrág, harisnya, zokni és más harisnyaáru, a csecsemőholmit kivéve, beleértve a visszeres lábra való gumiharisnyát is, kötött vagy hurkolt anyagból, a 70. kategória termékei kivételével | 1100 pár |

09.8058 | 14 | 62011100ex62011210ex62011290ex62011310ex6201139062102000 | Férfi- vagy fiúfelsőkabát, -esőkabát és egyéb kabát, köpeny és csuklya gyapjúból, pamutból vagy műszálból (a 21. kategóriában szereplő viharkabát kivételével) | 213931 darab |

09.8059 | 15 | 62021100ex62021210ex62021290ex62021310ex620213906204310062043290620433906204391962103000 | Szövött női vagy leányka-felsőkabát, -esőkabát és egyéb kabát, köpeny és pelerin, zakó és blézer gyapjúból, pamutból vagy műszálból (a 21. kategóriában szereplő viharkabát kivételével) | 1684566 darab |

09.8060 | 16 | 62031100620312006203191062031930620321006203228062032380620329186211323162113331 | Férfi- vagy fiúöltöny, -ruhaegyüttes a kötött vagy hurkolt kivételével, gyapjúból, pamutból vagy műszálból, a síöltöny kivételével; férfi vagy fiú bélelt tréningruha ugyanabból a szövetből készült külső réteggel, pamutból vagy műszálból | 85415 darab |

09.8061 | 17 | 62033100620332906203339062033919 | Férfi- vagy fiúzakó, -blézer a kötött vagy hurkolt kivételével, gyapjúból, pamutból vagy műszálból | 68299 darab |

09.8062 | 18 | 620711006207190062072100620722006207290062079110620791906207920062079900 | Férfi- vagy fiúatléta és más alsóing, alsónadrág, rövidnadrág, hálóing, pizsama, fürdőköpeny, házikabát és hasonló áru a kötött vagy hurkolt kivételével | 683 tonna |

6208110062081910620819906208210062082200620829006208911162089119620891906208920062089900ex62121010 | Női vagy leányka-atlétaing és más alsóing, kombiné, alsószoknya, rövidnadrág, alsónadrág, hálóing, pizsama, hálóköntös, fürdőköntös, háziköntös és hasonló áru a kötött vagy hurkolt kivételével |

09.8063 | 21 | ex62011210ex62011290ex62011310ex62011390620191006201920062019300ex62021210ex62021290ex62021310ex6202139062029100620292006202930062113241621133416211424162114341 | Viharkabát; esőkabát, csuklyával ellátott vízhatlan esőkabát, autóskabát és hasonló áru a kötött vagy hurkolt kivételével, gyapjúból, pamutból vagy műszálból; bélelt tréningruha-felsőrész a 16. és 29. kategória kivételével, pamutból vagy műszálból | 475973 darab |

09.8065 | 26 | 6104410061044200610443006104440062044100620442006204430062044400 | Női vagy leánykaruha gyapjúból, pamutból vagy műszálból | 760932 darab |

09.8066 | 27 | 6104510061045200610453006104590062045100620452006204530062045910 | Női vagy leánykaszoknya, ideértve a nadrágszoknyát is | 796790 darab |

09.8068 | 29 | 62041100620412006204130062041910620421006204228062042380620429186211423162114331 | Női vagy leánykakosztüm, -ruhaegyüttes a kötött vagy hurkolt kivételével, gyapjúból, pamutból vagy műszálból, a síöltöny kivételével; női vagy leányka bélelt tréningruha ugyanabból a szövetből készült külső réteggel, pamutból vagy műszálból | 620077 darab |

09.8069 | 31 | ex6212101062121090 | Melltartó szövött, kötött vagy hurkolt anyagból | 1632263 darab |

09.8070 | 68 | 611110906111209061113090ex61119000ex62091000ex62092000ex62093000ex62099000 | Csecsemőruha és tartozékai a 10. és a 87. kategóriába tartozó kesztyű, ujjatlan és egyujjas kesztyű, illetve a 88. kategóriába tartozó, nem kötött vagy hurkolt csecsemő-harisnyanadrág, harisnya, zokni kivételével | 177 tonna |

09.8072 | 72 | 61123110611231906112391061123990611241106112419061124910611249906211110062111200 | Fürdőruha gyapjúból, pamutból vagy műszálból | 223299 darab |

09.8076 | 76 | 6203221062032310620329116203321062033310620339116203421162034251620343116203433162034911620349316211321062113310 | Férfi vagy fiú ipari vagy munkaruha a kötött vagy hurkolt kivételével | 562 tonna |

6204221062042310620429116204321062043310620439116204621162046251620463116204633162046911620469316211421062114310 | Női vagy leánykakötény, vállpántos és melles munkanadrág (overall) és egyéb ipari vagy munkaruha a kötött vagy hurkolt kivételével |

09.8077 | 78 | 6203413062034259620343396203493962046180620461906204625962046290620463396204639062046939620469506210400062105000621131006211329062113390621141006211429062114390 | Ruha a kötött vagy hurkolt kivételével, kivéve a 6., 7., 8., 14., 15., 16., 17., 18., 21., 26., 27., 29., 68., 72., 76. és 77. kategóriába tartozókat | 430 tonna |

09.8079 | 84 | 62142000621430006214400062149010 | Kendő, sál, nyaksál, mantilla, fátyol és hasonló a kötött vagy hurkolt kivételével, gyapjúból, pamutból vagy műszálból | 1,1 tonna |

09.8080 | 86 | 621220006212300062129000 | Csípőszorító, fűző, nadrágtartó, harisnyatartó, zoknitartó és hasonló áruk, ezek részei is, kötött vagy hurkolt anyagból is | 1100 darab |

09.8083 | 159 | 6204491062061000 | Ruha, blúz és ingblúz nem kötött vagy hurkolt anyagból; selyemhulladékból | 1,1 tonna |

62141000 | Kendő, sál, nyaksál, mantilla, fátyol és hasonlók nem kötött vagy hurkolt anyagból; selyemből vagy selyemhulladékból |

62151000 | Nyakkendő, csokornyakkendő és kravátli selyemből vagy selyemhulladékból |

09.8084 | 161 | 620119006201990062021900620299006203199062032990620339906203499062041990620429906204399062044990620459906204699062059010620590906206901062069090ex621120006211390062114900 | Ruha, nem kötött vagy hurkolt, kivéve az 1–123. és 159. kategóriába tartozókat | 64 tonna |

09.8085 | 20 | 63022100630222906302299063023110630231906302329063023990 | Ágynemű nem kötött vagy hurkolt anyagból | 2 tonna |

09.8086 | 40 | ex63039100ex63039290ex6303999063041910ex6304199063049200ex63049300ex63049900 | Szövött függöny (drapéria is, belső vászonroló, függöny és ágyfüggöny és más lakástextília) a kötött vagy hurkolt kivételével, gyapjúból, pamutból vagy műszálból | 24 tonna |

09.8087 | 91 | 630621006306220063062900 | Sátor | 826 tonna |

09.8088 | 109 | 6306110063061200630619006306310063063900 | Ponyva, vitorla, vászontető és napellenző | 1,1 tonna |

09.8089 | 110 | 6306410063064900 | Szövött, felfújható matrac | 1,1 tonna |

09.8090 | 111 | 6306910063069900 | Szövött kempingcikk a felfújható matrac és a sátor kivételével | 1,1 tonna |

--------------------------------------------------